rivning
Rivning, spåntagende bearbejdningsproces, som specielt anvendes som slutproces efter en boring for at opnå en glattere overflade og en finere tolerance. Efter boreprocessen, hvor hullet er forboret med en diameter, som er mindre end slutdiameteren, rives hullet op med en rival, som er et værktøj udformet med et antal tænder, enten ligeskåret eller skåret i spiral. Rivning udføres enten med håndkraft eller ved, at rivalen opspændes i en boremaskine eller drejebænk. Opnåelige overfladeruheder ligger på 0,1-5 μm.